પછી એ વણવપરાયેલા લેખને મેં મારી ‘ગુજરાત મિત્ર’ની કટારમાં પ્રગટ કરાવ્યો, ને બીજે વર્ષે એ લેખને ‘સ્ટેટ્સમેન’, કલકત્તાનો શ્રેષ્ઠ લેખ તરીકેનો રાષ્ટ્રીય એવોર્ડ મળ્યો. હરકિસન મહેતાને આની જાણ પી.ટી.આઈ પરથી થઈ કે તરત જ મને ફોન કરીને વિગતો મંગાવી. મેં ક્ષોભ સાથે કહ્યું કે ‘એ તો તમે રિજેક્ટ કરેલો લેખ…!’ પણ એમણે કહ્યું :‘તેથી શું ? હું આ ન્યૂઝ છાપવા માગું છું.’ પોતે પાછા કાઢેલા લેખને રાષ્ટ્રીય એવોર્ડ મળ્યો એ સમાચાર એમણે એમને પી.ટી.આઈ. કે કોઇ ન્યુસ સંસ્થા પાસેથી મળ્યા ત્યારે ’ચિત્રલેખા’માં અર્ધા પાનામાં એ ન્યુસ ફોટો સહિત છાપ્યા. મને તો અગાઉથી કહ્યું પણ નહોતું.